open-index/open-wikipedia-markdown huggingface dataset:
Belmopan

**Belmopan** (Engels: [ˌbɛlmoʊˈpæn]) is sedert 1970 die hoofstad en naas Belize-stad en San Ignacio die derde grootste stad van Belize, 'n land in Sentraal-Amerika. Die stad het 'n bevolking van 19&nbsp;458 in 2015 gehad en is in die sentrum van Belize geleë. Toe die destydse hoofstad Belize-stad in 1961 deur die orkaan Hattie verwoes is, is in die sentrum van Brits-Honduras met die oprigting Belmopan begin. Belmopan is op 1 Augustus 1970 gestig en die naam is afgelei van Belize en Mopan, 'n plaaslike rivier.

## Eksterne skakels 
* 
*  Amptelike webwerf
Palau

**Palau** (), amptelik die **Republiek Palau** (Engels: *Republic of Palau*, Palauaans: *Beluu er a Belau*), is 'n eilandstaat in die Stille Oseaan en Oseanië net noord van die ewenaar, sowat 800&nbsp;km oos van die Filippyne en 3&nbsp;200&nbsp;km suid van Tokio. Aangesien dit in 1994 ontstaan het uit Verenigde Nasies trusteeskap (geadministreer deur die Verenigde State), is dit een van die wêreld se jongste en kleinste soewereine lande. In Engels word die naam soms as **Belau** gespel in ooreenstemming met die inheemse uitspraak. Dit is voorheen ook as **Pelew** gespel. Palau bestaan uit sowat 340 eilande van die Karoline-eilande; die aangrensende Gefedereerde State van Mikronesië beslaan die ander deel van dié argipel.

duimnael|links|Kaart van Palau
duimnael|links|Kaart van Palau se 16 deelstate
Palau beslaan 'n oppervlakte van 459&nbsp;km² en het 'n bevolking van sowat 21&nbsp;500 in 2016 gehad. Palau is in die ooste van die Filippyne, in die noordooste van Indonesië, in die noordweste van Papoea-Nieu-Guinee en in die weste van die Gefedereerde State van Mikronesië geleë. Die hoofstad is Ngerulmud en die grootste stad is Koror.

As gevolg van die Spaans-Amerikaanse Oorlog is die argipel in 1899 deur Spanje aan die Duitse Keiserryk verkoop en by Duits-Nieu-Guinee ingelyf. Tydens die Eerste Wêreldoorlog is dit deur Japan beset en het na die oorlog 'n Volkebond-mandaat geword. Tydens die Tweede Wêreldoorlog is dit deur die Verenigde State beset en het in 1947 'n trougebied van die Verenigde Nasies geword. Palau het op 1 Oktober 1994 'n Verdrag oor vrye assosiasie met die Verenigde State onderteken, waarmee dit 'n onafhanklike land geword het. Die Verenigde State is nog steeds vir die verdediging van Palau verantwoordelik.

Palau is onderverdeel in 16 deelstate:

## Verwysings 
## Bronnelys 
; Algemeen
*  
*  

## Eksterne skakels 
*  
*  Amptelike regeringswebwerf
Mönchengladbach

**Mönchengladbach** (Duits: [mœnçn̩ˈɡlatbax], , voor 1888: *Gladbach*, 1888–1950 *München-Gladbach*, 1950–1960 *Mönchen Gladbach*, 1960-vandag *Mönchengladbach*) is 'n stad in die weste van Duitsland, in die deelstaat van Noordryn-Wesfale. Die stad het 'n bevolking van 255&nbsp;430 in 2013 gehad en 'n oppervlakte van 170,45&nbsp;km².

Mönchengladbach was een van die gasheerstede tydens die Vrouesokkerwêreldbeker 2011.

## Susterstede 
*  North Tyneside, Verenigde Koninkryk, sedert 1958
*  Roubaix, Frankryk, sedert 1969
*  Thurrock, Verenigde Koninkryk, sedert 1969
*  Verviers, België, sedert 1970
*  Bradford, Verenigde Koninkryk, sedert 1971
*  Roermond, Koninkryk van die Nederlande, sedert 1971

## Eksterne skakels 
*  
*  Amptelike webwerf
*
The Mars Volta

**The Mars Volta** (**Mars Volta**) is 'n Amerikaanse musiekgroep van El Paso, Texas. Die groep bestaan uit Cedric Bixler-Zavala (voorsang), Omar Rodriguez-Lopez (kitaar), Isaiah Ikey Owens (sintetiseerders), Juan Alderete (baskitaar), Marcel Rodriguez-Lopez (perkussie) en Dave Elitch (tromme). 

## Diskografie 
* *De-Loused in the Comatorium* (2003)
* *Frances the Mute* (2005)
* *Amputechture* (2006)
* *The Bedlam in Goliath* (2008)
* *Octahedron* (2009)
* *Noctourniquet* (2012)
* *The Mars Volta* (2022)
* *Que Dios Te Maldiga Mi Corazón* (2023)
* *Lucro Sucio; Los Ojos del Vacío* (2025)

## Eksterne skakels 
* themarsvolta.com
Luiperds

: *Sien Luiperd vir die artikel oor die soogdier.*

Die **Luiperds** is 'n provinsiale rugbyspan in Potchefstroom, Suid-Afrika.  Hulle was voorheen bekend as Wes-Transvaal en het lank in die volksmond bekend gestaan as die Mielieboere.

Die Luiperds se tuisveld is Olënpark in Potchefstroom en soms die Royal Bafokeng-stadion naby Rustenburg.  Hulle ding jaarliks mee om die Curriebeker en die Vodacombeker.  Die voedingsbron vir die unie is hoofsaaklik die Noordwes-Universiteit, asook enkele weermageenhede rondom Potchefstroom.

## Springbokspelers 
Die Wes-Transvaalspelers wat ook vir die Springbokke uitgedraf het in die vorige eeu is:

Johan van der Schyff en Paul Durand is vir die Springbokke gekies maar het nie in ’n toets gespeel nie.

### Ander 
Die volgende spelers het vir die unie gespeel voor hulle na ander unies is waar hulle Springbokke geword het:
* Ockie Oosthuizen
* Gert Smal
* Deon Oosthuysen†
* Kobus Wiese
* Robert du Preez
* Schutte Bekker
* Marius Hurter
* Henry Tromp
* Henno Mentz
* Tiaan Liebenberg
* Franco van der Merwe
* Gerhard Mostert
* Lood de Jager
* Akker van der Merwe

† Oosthuysen het nooit in ’n toets gespeel nie, maar wel in 12 toerwedstryde.

## Verwysings
Verdrag van Lissabon

duimnael|Kenteken vir die regeringskonferensie oor die Verdrag van Lissabon
[duimnael|Die ratifikasie vooruitgang van die Verdrag van Lissabon in die [Europese Unie]]
[duimnael|Die 27 oorspronklike ondertekenaars van die Verdrag van Lissabon op 13 Desember 2007 in [Lissabon]]

Die **Verdrag van Lissabon** (ook bekend as die **Hervormingsverdrag**) is 'n internasionale ooreenkoms wat op 13 Desember 2007 in Lissabon onderteken is en die werking van die Europese Unie (EU) beïnvloed. Die verdrag is deur alle lede van die EU bekragtig en het van krag geword op 1 Desember 2009. Die verdrag het die Verdrag van die Europese Unie (Maastricht, 1992) en die Verdrag van die stigting van die Europese Gemeenskap (Rome, 1957) gewysig.

Aansienlike veranderinge sluit die volgende in:
* meer stemming per gekwalifiseerde meerderheid in die Raad van Ministers,
* toename in die betrokkenheid van die Europese Parlement in die wetgewende proses deur medebeslissing met die Raad van Ministers, 
* tot niet making van die pilaarstelsel,
* voorkoming van die bepaling in die Verdrag van Nice (2001),
* 'n vermindering in die aantal kommissarisse,
* die skepping van 'n President van die Europese Raad (met 'n termyn van 2½ jaar) en 'n Hoë Verteenwoordiger wat 'n verenigde posisie met betrekking van EU-beleide sal verteenwoordig en
* die Unie se menseregtehandves, die Handves van Grondregte, word wetlik bindend gemaak.

Die gekonstateerde doel van die verdrag is "om die proses wat deur die Verdrag van Amsterdam (1997) en die Verdrag van Nice (2000) begin is, te voltooi, met 'n blik op die versterking van die Unie se doeltreffendheid en demokratiese geldigheid, en om die samehang van sy aksies te verbeter". Teenstanders van die verdrag, soos die Britse dinktenk *Open Europe* en voormalige Deense parlementslid Jens-Peter Bonde, hou vol dat die verdrag die EU sal sentraliseer en demokrasie sal verswak deur die krag weg van die nasionale kiesers te neem.

## Geskiedenis 
Onderhandelinge om EU-instellings te verander het in 2001 begin, wat eers gelei het tot die Europese Grondwet, wat nie geslaag het nie, na dit in 2005 deur Franse en Nederlandse kiesers verwerp is. Daar was oorspronklik bedoel dat die Grondwet se plaasvervanger, die Verdrag van Lissabon, reeds teen die einde van 2008 deur alle lidstate bekragtig sou wees. Hierdie datum was egter nie haalbaar nie, hoofsaaklik as gevolg van die verwerping daarvan deur Ierse kiesers in 2008. Hierdie besluit is egter tydens 'n tweede referendum in 2009 omgekeer. Die verdrag is deur alle lede van die EU bekragtig en het van krag geword op 1 Desember 2009.

## Verwysings 
## Eksterne skakels 
*  Verdrag van Lissabon op www.europa.eu
Grysbok

'n **Grysbok** is 'n klein wildsbokkie. Daar is twee grysbok spesies in Suid-Afrika:

* Kaapse grysbok (*Raphicerus melanotis*)
* Tropiese grysbok (*Raphicerus sharpei*)
Kabilies

**Kabilies** (*Taqbaylit*, [ˈθɐqβæjlɪθ] , *Tamaziɣt Taqbaylit* of *Tazwawt*) is 'n Berbertaal wat gepraat word in Kabilië (Algerië), asook in Frankryk en ander lande van Europa. Dit het moontlik meer as vyf miljoen sprekers net in Kabilië en meer as sewe miljoen sprekers in die wêreld.

In Algerië is dit die grootste Berbertaal, gevolg deur Chaoui, wat nouverwant is aan Kabilies. Dis die tweede grootste Berbertaal, naas Chleuh, wat in die suide van Marokko gepraat word.

Op 10 April 2002 het 'n wysiging van die Algeriese grondwet (deur die toevoeging van artikel 3b) die "tamazight" (wat die algemene naam van die Berbertale is) erken as nasionale taal van dié land.

## Oorsprong 
Kabilies is 'n vorm van "tamazight". Dit maak deel uit van die Berberse tak van die Afro-Asiatiese tale. Dit word aangeneem dat dit van die proto-Afro-Asiatiese taal, wat 10&nbsp;000 tot 17&nbsp;000 jaar gelede in die ooste van Afrika gepraat is, afstam.

## Fonologie 
### Klinkers 
Kabilies het, net soos Berbertale in die algemeen, slegs drie klinkers:
* **a** tussen « a » en  « e »: 
* **i** tussen « i »  en « e » 
* **u** soos « oe » 

Kabilies het ook 'n schwa  wat "ilem" genoem word, maar nie as 'n regtige klinker beskou word nie. Dit het ontstaan uit die verswakking van die ander klinkers, en die uitspraak hang af van die konsonante.

### Konsonante 
## Skrif 
Tamazight het sy eie skrif (tifinagh), maar Kabilies word meesal met 'n van die Latynse alfabet afgeleide skrif geskryf:

## Verwysings 
## Eksterne skakels 
*
SV Schott Jena

** SV SCHOTT Jena ** is 'n sportklub uit Jena in die deelstaat Thuringen in Duitsland, veral bekend vir sy sokkerafdeling. Benewens sokker, het die klub ook afdelings vir kanovaart, tafeltennis en skaak.

## Geskiedenis 
Die klub is in 1896 gestig as *Turnverein der Glashütte Jena* deur *Otto Schott* en die werkers van sy fabriek *Jenaer Glaswerk Schott & Genossen*. Die klub was aanvanklik net ’n gimnastiekklub, maar in 1911 is ’n sokkerafdeling op die been gebring. In 1933 word die klub herdoop as *TSM Glaswerk Jena* en in 1937 word die naam weer verander na *TuS Schott Jena*.

Na die Tweede Wêreldoorlog is die klub deur die Geallieerdes ontbind, maar dit word in 1946 herstig as *SG Jena-Forst*. Hierna volg talle naamsveranderinge, tipies van die klubs van Oos-Duitsland.

Na die Duitse hereniging verander die klub sy naam na *SV Jenaer Glas* aan word ingedeel in die *Landesliga Thüringen* op die vierde vlak van die Duitse sokkerstruktuur. Sedert 2008 speel die klub onder die huidige naam.

## Naamsveranderinge na die Tweede Wêreldoorlog 
* 1946-194? *SG Jena-Forst*
* 194?-195? *BSG Otto Schott Jena*
* 195?-1977 *BSG Motor Schott Jena*
* 1977-1980 *BSG Glaswerk Schott Jena*
* 1980-1981 *BSG Glaswerk Jena*
* 1981-1990 *BSG JENAer Glaswerk*
* 1990-1996 *SV JENAer Glas e.V.*
* 1996-2001 *SV JENAer Glaswerk e.V.*
* 2001-2008 *SV Schott JENAer Glas e.V.*
* sedert 1 Februarie 2008 *SV SCHOTT Jena e.V*

## Onlangse ligaposisionering 
## Literatuur 
* *SV JENAer Glas* in: Hardy Grüne (2001): *Vereinslexikon. Enzyklopädie des deutschen Ligafußballs*. Band 7. Kassel: *AGON Sportverlag*, S. 242 
* *SV JENAer Glas* in: Hanns Leske (2007):  Enzyklopädie *des DDR-Fußballs. Verlag Die Werkstatt*, S. 237 

## Eksterne skakels 
* Amptelike klubwerf
Tim Guest

**Tim Guest** (* 16 Julie 1975 – † 31 Julie 2009) (ook bekend as Yogesh en Errol Mysterio) was 'n Engelse skrywer en joernalis.

## Vroeë lewe 
Guest se ma, 'n sielkundige Anne Geraghty laat hom in die Verenigde Koningkryk op vier jaar agterbly terwyl sy na Indië gegaan het. In Indië raak sy betrokke by die Rajneesh-beweging.  Die beweging is gestig deur die  Indiese mistikus Bhagwan Shree Rajneesh, nou bekend as Osho. Na haar terugkeer, gee sy hom 'n nuwe naam,  Swami Prem Yogesh wat beteken liefde vir of joga. Tim en sy ma trek daarna na Medina, 'n groot sannyas kommune in Suffolk, Engeland wat bestaan het van 1981 tot 1985.  Hier gaan Guest na die kommune skool waar Engels en wiskunde verpligte vakke was en geskiedenis en politiek nie aangebied word nie. Gedurende Guest se jeug trek hulle tussen Osho gemeenskappe in Engeland, Indië, Duitsland en die Verenigde State. 'n Kindertyd wat hy later sou beskryf as “iewers tussen Peter Pan en *Lord of the Flies*".

Sy ma verlaat die beweging toe hy 11 jaar oud is en trek terug na Londen. Hy studeer aan die Sussex University met sielkunde as hoofvak en behaal 'n M.A. graad in kreatiewe skryf aan die Universiteit van East Anglia.

## Loopbaan 
Hy skryf artikels in *The Guardian*, *The Observer* en die *Telegraph Magazine*. Hy het ook twee boeke gepubliseer; *My Life in Orange* oor sy vroeë lewe, om groot te word in die Osho-beweging, en *Second Lives*, oor  virtuele gemeenskappe waar hy bekend staan as Errol Mysterio.
 
Guest sterf in Julie 2009 aan 'n oordosis morfien op die ouderdom van 34 jaar.

## Belangrikste werk 
**My Life in Orange*, Londen: Granta Books, 2004
**Second Lives: A Journey Through Virtual Worlds*, Londen: Random House, 2008
Afrikasivet

Die **Afrikasivet** (*Civettictis civetta*) is 'n lid van die familie Viverridae en die subfamilie Viverrinae. Die soogdier kom in die noorde van Suid-Afrika, Zimbabwe, Mosambiek en die noorde van Botswana voor. Die dier staan ook bekend as die **sivetkat**.

## Identifikasie 
duimnael|links|Die Afrikasivet

Die dier is gryswit met dowwe kolle op die voorkwarte en reëlmatige swart kolle wat op die agterkante oorgaan in strepe. Daar is 'n streep wat al op die rug langs loop en tussen die ore begin. Die bene is swart en die stert is wollerig en gering met 'n swart punt. Die ore is gerond met wit punte. Sy totale lengte is 120-140 cm en die stert is 40-50 cm lank. Sy skouerhoogte is 40 cm en sy massa is 9-15 kg.

## Habitat en gewoontes 
Hulle verkies bosveld met ruigtes en genoeg onderbos, verkieslik in 'n waterryke omgewing. Die diertjie is naglewend en sku. Hulle is op hul aktiefste vroeg in die aand en net voor sonop. Hulle leef gewoonlik alleen. Hulle eet insekte, muise, wilde vrugte, reptiele, paddas en voëls. Hulle natuurlike vyande is die leeu, luiperd en luislang. Een tot vier kleintjies word na 'n dratyd van ±2 maande tussen Augustus en Desember gebore.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bron 
* Die Soogdiergids van Suider-Afrika. Burger Cillié. 2009.
SVA Bad Hersfeld

[duimnael|regs|*Vereinsgelände Asbach*, [Bad Hersfeld]]

** SVA Bad Hersfeld ** is 'n sokkerklub uit Bad Hersfeld in die deelstaat Hesse in Duitsland. Benewens sokker, het die klub ook 'n afdeling vir brennbal, die Duitse weergawe van 'n tradisioneel Skandinawiese spel. *Asbach* is 'n dorpsdeel van Bad Hersfeld wat voorheen 'n onafhanklike dorp was.

Die klub het sy oorsprong uit 'n groep jeugdiges wat in 1911 vriendskaplike sokkerwedstryde begin speel het. Twee klubs is later uit die groep gevorm:  *Spielvereinigung Asbach* en *Sportverein Germania Asbach*. As gevolg van die Eerste Wêreldoorlog is beide klubs egter ontbind. Teen 1922 is 'n nuwe sportklub weer gestig, maar dit het slegs gimnastiek en atletiek aangebied. Die huidige klub is uiteindelik op 5 Augustus 1928 gestig.

Die klub het vir die grootste gedeelte van sy bestaan in die skadu van sy buurman *SG Hessen Bad Hersfeld* gespeel. In 1992 het dinge egter verander met promosie na die Landesliga, terwyl *SG Hessen Bad Hersfeld* gerelegeer het. Die klub is sedertdien die topklub in Bad Hersfeld.

## Onlangse ligaposisionering 
## Eksterne skakels 
* Amptelike klubwerf
Theodor Herzl

**Theodor Herzl** (Hebreeus: **בנימין זאב הרצל**, Binyamin Ze'ev Herzl, Hongaars: **Herzl Tivadar**; ook bekend as *חוזה המדינה*, Hoze Ha'Medinah, "Die geesdrywer van die staat" (Israel) of *חוזה מדינת היהודים*, Hoze Medinat HaYehudim, "Die geesdrywer van die Joodse staat"; 2 Mei 1860 - 3 Julie 1904) was 'n Oostenrykse-Hongaarse joernalis, skrywer en die vader van die moderne politieke Sionisme.

## Verwysings 
## Eksterne skakels
Wetenskapsfilosofie

thumb|right|Karl Popper in die 1980s

**Wetenskapfilosofie** is 'n vakgebied wat ondersoek wat die wese en  relevansie van wetenskap is. Die belangrikste "beelde" is: die standaarbeeld, Karl Popper se siening en Thomas Kuhn se weergawe. Die kernwoorde om elk van hierdie sienings is onderskeidelik: induksie, falsifikasie en paradigma.

Hierdie dissipline oorvleuel met metafisika, ontologie en epistemologie, byvoorbeeld wanneer dit die verband tussen wetenskap en waarheid ondersoek.
Vlam

[duimnael|150px|Vlamme van [houtskool van naby gesien]]
duimnael|150px|'n Laminêre vlam op 'n brandende kers

'n **Vlam** (oorsprong van Latynse *flamma*) is die sigbare, gasagtige deel van 'n vuur wat lig uitstraal.  Dit word veroorsaak deur 'n hoogs eksotermiese reaksie. As 'n vuur warm genoeg is om die gasagtige komponente te ioniseer vorm dit 'n plasma.

Die kleur en temperatuur van 'n vlam is afhanklik van die soort brandstof betrokke by die verbranding.  Wanneer 'n kers byvoorbeeld brand veroorsaak die hitte dat die brandstofmolekules in die pit verdamp.  In die toestand reageer die brandstof dan maklik met suurstof in die lug, wat dan genoeg warmte vrystel tydens 'n eksotermiese reaksie om nog meer brandstof te verdamp en sodoende 'n bestendige vlam te vorm.  Die hoë temperatuur van die vlam veroorsaak dat elektrone vanaf die brandstofmolekules gestroop word om vry radikale te vorm wat dan met mekaar en met die oksideermiddel kan reageer.  Daar is voldoende energie in die vlam om die elektrone in die oorgangsverbindings soos CH en C2 op te wek wat lei tot die uitstraal van sigbare lig wanneer die oortollige energie vrygestel word (sien onderstaande bespreking vir 'n verduideliking van watter spesifieke radikale spesies watter kleure vrystel).  Soos die verbrandingstemperature van 'n vlam toeneem, so neem die gemiddelde energie van die elektromagnetiese strale wat deur die vlam vrygestel word toe.

Buiten suurstof kan ander oksideermiddels ook gebruik word om 'n vlam te produseer.  Waterstof wat in chloor gebrand word laat 'n vlam ontstaan en skei gasagtige waterstofchloried (HCl) af as verbrandingsproduk.  'n Ander voorbeeld van die vele chemiese kombinasies is hidrasien en stikstoftetroksied wat hipergolies is en algemeen gebruik word in vuurpylenjins.  Die chemiese kinetika wat in 'n vlam voorkom is ingewikkeld en sluit 'n groot aantal chemiese reaksies en intermediêre spesies, waarvan die meeste vry radikale is, in.  'n Bekende chemiese kinetiese model, GRI-Mech, gebruik byvoorbeeld 53 spesies en 325 elementêre reaksies om die verbranding van aardgas te beskryf.

## Verwysings
Bari

**Bari** (Latyn: *Barium*) is 'n groot stad in die suidooste van Italië aan die Adriatiese Seekus. Die stad is die hoofstad en grootste stad van die administratiewe gebied (streek) Apulië.

In Januarie 2021 het Bari 'n bevolking van 316&nbsp;491 gehad. Soos op 2015 is 12&nbsp;495 persone (3,8% van die bevolking) óf self immigrante óf afstammeling van onlangse landverhuisers. Die meeste van hulle is vanuit Georgië, Albanië en Roemenië afkomstig. Dit was een van die gasheerstede tydens die FIFA Sokker-Wêreldbekertoernooi in 1990.

## Galery 

Lêer:Castello normanno-svevo (Bari) 2017.jpg
Lêer:Izlošci zbirke u Bariju.jpg
Lêer:Bari u rujnu.jpg
Lêer:Palazzo del Governo (Bari).jpg
Lêer:Spomenik u talijanskom gradu Bariju.jpg
Lêer:Palazzo delle Finanze (Bari).jpg
Lêer:Katedrala sv. Sabina.jpg
Lêer:Katedrala sv. Sabina, Bari, Apulija.jpg
Lêer:U Bazilici svetog Nikole u Bariju 2017.jpg
Lêer:Nadvratnik crkve u Bariju.jpg
Lêer:U Bariju u crkvi 2017.jpg
Lêer:Crkva, Bari 2017.jpg
Lêer:Muzej sv. Nikole.jpg
Lêer:U Bariju gradu.jpg

## Gebore 
* Licia Albanese, sopraan
* Thiago Alcántara Do Nascimento, sokkerspeler
* Mario Nuzzolese, joernalis
* Francesco Rossi, (1650-1725) operakomponis
* Giovanni Laterza, redakteur
* Guido Marzulli, skilder
* Gianrico Carofiglio, skrywer
* Marco Misciagna, altviolis en violis

## Verwysings 
## Eksterne skakels 
*  
*  Amptelike webwerf
Reedsport, Oregon

**Reedsport** is 'n dorp in Oregon, in die Douglas-distrik.

## Demografie 
In 2000 het die dorp 'n bevolking van 4&nbsp;378 gehad: 93,92% wit, 0,02% swart of Afro-Amerikaans, 1,23% Amerikaanse inboorlinge, 0,43% Asiaties, 0,02% Pasifiese eilanders, 2,15% van ander rasse en 2,22% van twee of meer rasse. Spaans-Amerikaners of Latyns-Amerikaners van enige ras het 4,68% van die bevolking uitgemaak.
Saxofoon

duimnael|Saxofoon

Die **Saxofoon** (soms **saksofoon** geskryf) is 'n musiekinstrument wat in die 1840's deur Adolphe Sax in Parys ontwerp is. Hy was lid van die familie Sax wat instrumente vervaardig en daarmee in Brussel begin het. Saksofone word hoofsaaklik van koper gemaak. Geelkoper is gemaak van 'n saamgestelde legering van metale soos koper, sink, nikkel en tin. Die gewone saksofoon is heel waarskynlik gemaak van ongeveer 70% koper en 30% sink, wat die saxofoon die kenmerkende geel koperkleur gee.Die saxofoon was gewild onder Franse komponiste en het gou 'n plek in die Franse militêre orkeste gevind. Geleidelik is dit ook in Franse operas aangewend. In die VSA het Sousa dit in die 1890's in komposisies gebruik, en daarna het dit 'n gewilde jazzinstrument geword. 

duimnael|160px|links|Adolphe Sax, uitvinder van die saxofoon
Die agt (sommige navorsers meen sewe) instrumente wat tot hierdie familie behoort, word as transponerende instrumente beskou (afwisselend B-mol en E-mol) en is in die G-sleutel genoteer, binne die chromatiese omvang soos volg: die sopranino in E-mol, die soprano in B-mol, die alt in E-mol, die tenoor in B-mol, die bariton in E-mol, die bas in -B-mol, die kontrabas in E-mol, en die sub-kontrabas in B-mol. Die alt, tenoor en bariton is die gewildste.

Die kleiner saxofone is reguit, terwyl die groter instrumente se bekers opwaarts en na vore gebuig is met die nek teruggebuig na die speler.

Sax het die saxofoon vir sowel orkes as blaasorkes ontwerp. Die klankkleur is 'n mengsel van hout- en koperblaasinstrumente en wissel van die sagte klanke van die fluit tot die breë, ryk klanke van die tjello en die metaalklanke van die kornet.

Van die bekendste saxofoonspelers sluit in Charlie Parker (alt) en John Coltrane (tenoor).

## Sien ook 
* Lys van musiekinstrumente
Sohre Rahbari

**Sohre Rahbari** is 'n Irannese musikant wat in Teheran in 'n musikale gesin gebore is. Op tienjarige ouderdom het sy lid van die Persiese Nasionale Simfonieorkes geword. Op ouderdom veertien was sy reeds 'n permanente lid van twee Teheranse orkeste en was sy spoedig bekend as solospeelster. Sy het haar studies in Wene voltooi, waar sy in internasionale orkeste opgetree het, onder meer onder die dirigeerstok van haar broer, Alexander Rahbari. Sohre Rahbari het wêreldwyd as soliste in van die beroemdste orkeste opgetree.
Alexander Rahbari

**Alexander (Ali) Rahbari** () is die broer van die solis Sohre Rahbari en is in 1948 in Iran gebore. Hy het sy dirigentopleiding in Wene se Musiekakademie ontvang. Hy het redakteur van Teheran se Konservatoria vir Musiek geword en 'n leidende rol in die kultuurontwikkeling van sy land gespeel. Herbert von Karajan het hom genooi om die Berliner Philharmoniker te dirigeer, en hy het Von Karajan se assistent in Salzburg geword. Hy het hierna orkeste wêreldwyd gedirigeer, en is tans 'n Oostenrykse burger.
Radio Rats

Die **Radio Rats** is 'n Suid-Afrikaanse post punk musiekgroep wat in 1978 deur Jonathan Handley gestig is toe  Dave Davies by sy groep Slither aangesluit het. Die Radio Rats se eerste album is in Augustus en September 1978 by Satbel Studios in Johannesburg opgeneem en in Oktober 1978 as 'Into The Night We Slide' deur Jo'Burg Records uitgegee.

Die *South African Rock Lists* webtuiste gee 'Into The Night We Slide' aan as een van die top tien Rock Albums van die 1970's.

## Verwysings
BFV Hassia Bingen

** BFV Hassia Bingen ** is 'n sportklub uit Bingen am Rhein in die deelstaat Rynland-Palts in Duitsland. Benewens sokker, het die klub ook 'n afdeling vir tafeltennis, waarvan die damespan vanaf die 2010-seisoen vir die eerste keer op die hoogste vlak in die tafeltennis-Bundesliga vir dames meeding. *Hassia* is Latyns vir Hesse.

Die klub is op 20 Mei 1925 gestig met die samesmelting van *Binger FV* (gestig in 1910) met *Hassia Kempten*. Na die Tweede Wêreldoorlog is alle sportklubs deur die Geallieerdes ontbind, maar in 1946 word die klub met dieselfde naam herstig as 'n samesmelting van alle vooroorlogse klubs uit Bingen.

Die klub het tussen 1926 en 1930 op die hoogste vlak gespeel in die *Bezirksliga Rheinhessen-Saar* en *Bezirksliga Main-Hessen*, maar hierna het die klub in die laer ligas gespeel (daar is wel in 1940 onsuksesvol deelgeneem aan die uitspeelwedstryde om promosie na die Gauliga Suidwes).

Die klub se grootste prestasie was om in die 1945/46- en 1952/53-seisoene in die Oberliga Suidwes op die hoogste vlak te kon meeding, asook om die derde rondte van die DFB-Pokal te haal  in 1975.

## Onlangse ligaposisionering 
## Literatuur 
* *Süddeutschlands Fussball Geschichte in Tabellenform 1897-1988* deur Ludolf Hyll

## Eksterne skakels 
* Amptelike klubwerf
* The Abseits Guide to German Soccer
Sikasso

**Sikasso** is die tweede grootste stad van Mali, en is geleë in die suide van die land. Die stad het 'n bevolking van sowat 130&nbsp;700 in 2007 gehad.
SV Spielberg

** SV Spielberg ** is 'n sportklub uit Karlsbad in die deelstaat Baden-Württemberg in Duitsland. Benewens sokker, het die klub ook 'n gimnastiek-afdeling vir dames. *Spielberg* is 'n dorpswyk van Karlsbad wat tot in 1971 'n onafhanklike dorp was.

Die klub is in 1920 met die huidige naam gestig, maar in 1933 weer verbied deur die Nazi’s aangesien dit as 'n arbeidersklub beskou is. Na die Tweede Wêreldoorlog is die klub in 1946 herstig en in 1975 het die klub sy grootste prestasie behaal deur die eerste rondte van die DFB-Pokal te haal.

*Jens Nowotny*, wat tussen 1997 en 2006 48 wedstryde vir die Duitse nasionale span gespeel het, het in 1978 as vierjarige by die klub aangesluit en tot 1985 vir die klub se jeugspanne uitgedraf.

## Onlangse ligaposisionering 
## Eksterne skakels 
* Amptelike klubwerf
SV Blouwit Bornreihe

** SV Blouwit Bornreihe** is 'n sokkerklub uit Vollersode in die deelstaat Neder-Sakse in Duitsland. *Bornreihe* is 'n dorpswyk van Vollersode.

Die klub is in 1932 deur 'n groep jong mans in die restaurant *Badbergen* in Bornreihe gestig met die huidige naam. Tydens die Tweede Wêreldoorlog is die klub tot stilstand gedwing as gevolg van te veel spelers wat vir militêre diens opgeroep is en die klub is eers weer in 1948 herstig. Die klub het die grootste deel van sy bestaan in die laer ligas deurgebring.

Die Duitse nasionale vroue-kampioen (status: Augustus 2009) in steinstoßen ('n Switserse variant van gewigstoot), *Claudia Kanaan*, is aan die klub verbonde en neem onder die klubnaam aan kompetisies deel.

## Onlangse ligaposisionering 
## Eksterne skakels 
* Amptelike klubwerf
Oksimoron

'n **Oksimoron** is 'n stylfiguur wat twee teenstellende begrippe in een uitdrukking verbind, soos 'n jeugdige grysaard, ou nuus, geleerde ongeletterdes, briljante idioot, mannetjiesvrou, hennetjie met spore, lewende dood en so voorts.
Thiès

**Thiès** is die derde grootse stad in die land van Senegal, en het 'n bevolking van omtrent 263&nbsp;500 in 2007 gehad. Die stad lê in die weste van die land, 70&nbsp;km oos van die hoofstad Dakar.
Loftus Versfeld

**Loftus Versfeld** is 'n sportstadion in Pretoria, Suid-Afrika.  Die stadion het sitplek vir 51&nbsp;762 mense en het ook losies en 'n verskeidenheid ander fasiliteite. Dit is vernoem na Robert Loftus Owen Versfeld, die stigter van die Pretoriase sportorganisasie. Dit is die tuisveld van twee rugbyklubs (Blou Bulle en Bulls) en twee sokkerklubs (Kaizer Chiefs en Mamelodi Sundowns).

Klein verbouings is aangebring om Loftus Versfeld tydens die eerste en tweede rondtes van die FIFA Sokker-Wêreldbekertoernooi in 2010 te kon gebruik. Verligting van die veld, klanktoerusting, telborde en die stadion se dak is verbeter. Die opknappings is in Januarie 2009 voltooi.

Die stadion se hoofingang is by Kirknessstraat 440, en is geleë in 'n driehoek tussen Arcadia, Sunnyside en Hillcrest, aangrensend aan die Universiteit van Pretoria en Afrikaanse Hoër Seunskool.

## Fotogalery 

Lêer:FIFA World Cup 2010 South Africa Uruguay.jpg|Opwarmingswedstryd tussen Suid-Afrika en Uruguay, 2010 FIFA Wêreldbeker.
Lêer:Danish and Cameroonian Players Prepare for Kickoff.jpg|Kameroen teen Denemarke, 2010 FIFA Wêreldbeker.

## Wedstryde en toernooie 
### Rugbywêreldbeker 1995 
### FIFA Sokker-Konfederasiebeker in 2009 
### FIFA Sokker-Wêreldbekertoernooi in 2010 
### Internasionale boks 
Op 20 Oktober 1979, het die Suid-Afrikaanse swaargewigbokser, Gerrie Coetzee, die onoorwonne Amerikaanse swaargewig John Tate op Loftus uitgedaag vir die vakante WBA Wêreldswaargewigtitel voor 'n rekordskare van 80 000 toeskouers. Ondanks massiewe ondersteuning in die stadion het Coetzee met punte verloor teen die Amerikaner. Die duurste krytsitplekke is plat op die rugbyveld uitgeplaas, terwyl toeskouers op die (agterste) staalpawiljoene maar hul verkykers moes byderhand hou om die aksie te volg.

### Musiekkonserte 
Loftusstadion het reeds vele musiekbyeenkomste gehuisves, insluitend konserte deur UB40 en Robbie Williams se *Close Encounters Tour* op 17 April 2006 (bywoningstal meer as 60&nbsp;000). Kanadese superster Celine Dion het ook haar *Taking Chances Tour* oor twee aande hier aangebied op 16 en 17 Februarie 2008 met 'n totale bywoning van ongeveer 80&nbsp;000.

Vir die 1999-opvoering van Verdi se opera *Aida*, is honderde plaaslike "ekstras" ingespan as rugsteun vir internasionale musikante en sangers.

## Sien ook 
* Lys van stadions in Suid-Afrika

## Verwysings 
## Eksterne skakels
Nelson Mandelabaaistadion

Die **Nelson Mandelabaaistadion** is 'n sportstadion in Port Elizabeth, Suid-Afrika. Die stadion het sitplek vir 48&nbsp;000 mense. Dit is een van drie nuwe kusstadions wat in Suid-Afrika gebou is vir die FIFA Sokker-Wêreldbekertoernooi in 2010.

duimnael|links|Lugbeeld van die Nelson Mandelabaaistadion
Dit was die eerste keer dat 'n wêreldklasstadion in die Oos-Kaap opgerig is. Die stadion spog met 150 privaatlosies, 60 besigheidslosies, 'n winkel met sportklere, 'n gimnasium, 500 parkeerplekke en lesinggeriewe.

Die stadion is die tuisveld van:
* Chippa United (Premier Sokkerliga)
* Oostelike Provinsie (Curriebeker)
* Southern Kings (Pro14)
* Suid-Afrikaanse Sewesspan

## Wedstryde 
### FIFA Sokker-Wêreldbekertoernooi in 2010 
:*Hoofartikel: FIFA Sokker-Wêreldbekertoernooi in 2010*.

### Afrikanasiesbeker 2013 
:*Hoofartikel: Afrikanasiesbeker 2013*.

## Sien ook 
* Lys van stadions in Suid-Afrika

## Verwysings 
## Eksterne skakels 
*  Amptelike webwerf
SV Bavenstedt

** SV Bavenstedt** is 'n sportklub uit Hildesheim in die deelstaat Neder-Sakse in Duitsland. Behalwe sokker het die klub ook onder meer 'n tafeltennis-afdeling. *Bavenstedt* is 'n dorpswyk van Hildesheim wat tot 1974 'n onafhanklike dorp was.

Die eerste sokkerklub in Bavenstedt was *Schwarz-Weiß Deutschland*, wat in 1911 gestig is. Die klub kon egter nie die Eerste Wêreldoorlog oorleef nie. In 1929 is daar weer 'n sportklub in Bavenstedt gestig genaamd *Deutschen Jugendkraft Bavenstedt*, maar die klub is in 1933 deur die Nazi’s verbied. Die huidige klub is op 1 Februarie 1946 gestig.

## Onlangse ligaposisionering 
## Eksterne skakels 
* Amptelike klubwerf
Hildesheim

**Hildesheim**  (nederduits *Hilmessen*) is 'n stad in die deelstaat Nedersakse in Duitsland, en het 'n bevolking van 102&nbsp;903 in 2009 gehad en 'n oppervlakte van 92,96 km².
Red Hot Chili Peppers

***Red Hot Chili Peppers*** (**RHCP**) is 'n Amerikaanse musiekgroep van Los Angeles, Kalifornië. Die groep bestaan uit Anthony Kiedis (voorsang), John Frusciante (kitaar), Michael "Flea" Balzary (baskitaar) en Chad Smith (tromme). Die groep is in 1983 gestig. 

## Diskografie 
### Ateljeealbums 
* 1984: *The Red Hot Chili Peppers*
* 1985: *Freaky Styley*
* 1987: *The Uplift Mofo Party Plan*
* 1989: ''Mother's Milk*
* 1991: *Blood Sugar Sex Magik*
* 1995: *One Hot Minute*
* 1999: *Californication*
* 2002: *By the Way*
* 2006: *Stadium Arcadium*
* 2011: *I'm with You*
* 2016: *The Getaway*
* 2022: *Unlimited Love*
* 2022: *Return of the Dream Canteen''

## Eksterne skakels 
*  Red Hot Chili Peppers.com
System of a Down

**System of a Down**, partykeer afgekort na **S.O.A.D**, is 'n Armeens-Amerikaanse musiekgroep van Glendale, Kalifornië wat in 1994 gestig is. Die groep bestaan uit Serj Tankian (voorsang), Daron Malakian (kitaar), Shavo Odadjian (baskitaar) en John Dolmayan (tromme). 

## Diskografie 
### Ateljeealbums 
**System of a Down* (1998)
**Toxicity* (2001)
**Steal This Album!* (2002)
**Mezmerize* (2005)
**Hypnotize* (2005)

## Lede 
* Serj Tankian – voorsang (1994–hede)
* Daron Malakian – kitaar (1994–hede)
* Shavo Odadjian – baskitaar (1994–hede)
* John Dolmayan – tromme (1997–hede)

## Eksterne skakels 
*  SystemOfADown.com
El Grupo Nuevo De Omar Rodriguez-Lopez

**El Grupo Nuevo De Omar Rodriguez-Lopez** (**El grupo Nuevo**) is 'n Amerikaanse musiekgroep van El Paso, Texas. Die groep bestaan uit Cedric Bixler-Zavala (voorsang), Omar Rodriguez-Lopez (kitaar), Juan Alderete (baskitaar), Jonathan Hischke (sintetiseerders) en Zach Hill (tromme). 

## Diskografie 
* *Cryptomnesia* (2009)

## Eksterne skakels 
* ElGrupoNuevoDeOmarRodriguezLopez.com
Kweekhuiseffek

Die **kweekhuiseffek** is 'n wêreldwye verskynsel wat ontstaan as gevolg van die aanwesigheid van kweekhuisgasse in die Aarde se atmosfeer. Hierdie gasse sorg daarvoor dat die temperatuur van die aardoppervlak hoër styg as wat aan 'n kombinasie van die son se hitte en die interne hitte van die Aarde toegeskryf kan word. By gebrek aan die kweekhuiseffek, waar die Aarde bloot op die Son en die planeet se interne hitte aangewese was, sou die temperatuur op Aarde volgens bepaalde teoretiese modelle gemiddeld -18&nbsp;°C wees; tans is dit 15&nbsp;°C. Hierdie effek is na 'n kweekhuis vernoem, aangesien dit ooreenstem met 'n ruimte wat met glas of plastiek bedek is om sodoende die uitstraling van warmte teë te hou, wat gevolglik die temperatuur in die kweekhuis laat styg.

## Werking van die kweekhuiseffek 
Die temperatuur van die aardoppervlak word bepaal deur 'n ewewig van 'n aantal faktore.

Faktore wat warmte toevoeg is:
* straling van die son wat nie dadelik teruggekaats word nie;
* interne verhitting van die Aarde.

Faktore wat warmte van die planeet onttrek is:
* verdamping van water;
* konveksie en
* infrarooibestraling van die aardoppervlak na die heelal (uitstraling), volgens die Wet van Stefan-Boltzmann.

Ander warmtebronne, soos die *hitte* afkomstig van die verbranding van fossielbrandstowwe, afgesien van die gepaardgaande vrystelling van kweekhuisgasse, het min tot geen effek op die gemiddelde temperatuur van die planeet nie.

Die bydrae van sonlig en die afnemende uitstralingshitte is op 'n ingewikkelde manier afhanklik van 'n aantal omstandighede:
* Ys en sneeu verminder die hoeveelheid geabsorbeerde sonstraling en verminder ook die uitstraling.
* Wolke weerkaats sonlig terug, maar verhinder uitstraling.
* Kweekhuisgasse absorbeer straling uit beide rigtings, wat resulteer in verminderde uitstraling.
* Fyn stof in die lug weerkaats veral sigbare lig en verminder dus uiteindelik die opwarming deur die son; bowendien vergemaklik dit die vorming van wolke.
* Sommige stowwe (soos roet) veroorsaak dat wolke minder weerkaats, terwyl ander stowwe (soos swaweldioksied) dit juis laat toeneem.

Voorbeelde van kweekhuisgasse is waterdamp (veroorsaak 36-70% van die kweekhuiseffek, wolke uitgesluit), koolstofdioksied (9-26%), metaan (CH4, veroorsaak 4-9%) en osoon (O3, veroorsaak 3-7%).

## Bronnelys 
* Steenkamp, Lindie: Delicate balance or greenhouse effect. In: Conserva. Departement van Omgewingsake. Deel 5, nr. 3, Mei 1990. ISSN 0258-3313

## Eksterne skakels 
*
Terracina

**Terracina** (Latyn: *Tarracina*) is 'n dorp in die middel van Italië, 76&nbsp;km suid-oos van Rome. In 2010 het die stad 'n bevolking van 44&nbsp;480 gehad.
Bertha Benz-gedenkroete

Die **Bertha Benz-gedenkroete** is 'n Duitse toeriste- en temaroete, wat in Baden-Württemberg geleë is en deel vorm van die Europese Industriële Erfenisroete.

Die roete is in 2008 as 'n gedenkroete geopen en die publiek kan nou die spore volg van die wêreld se eerste langafstandrit in 'n motorkar deur Bertha Benz.

[duimnael|Bertha Ringer, in 1871, in die jaar voor sy met [Carl Benz getrou het en sy sy besigheidvennoot geword het]]

## Sien ook 
* Mercedes-Benz

## Verwysings 
## Eksterne skakels 
* Webwerf van die Bertha Benz-gedenkroete
* GPS-Downloads Mannheim-Pforzheim en Pforzheim-Mannheim
Bertie Reed

**Stanley John (Bertie) Reed** (19 Januarie 1943 – 18 Desember 2006) was ’n Suid-Afrikaanse seiljagvaarder. Hy is in Port Elizabeth, Suid-Afrika, gebore en het in sy seilloopbaan van 20 jaar meer as 170&nbsp;000 seemyl tydens wedvaarte afgelê, waarvan meer as 100&nbsp;000 seemyl as alleenvaarder.

Sy alleenvaartloopbaan het in alle êrens begin toe hy in 1982 die eerste BOC-alleenvaart om die wêreld op voorgee wen en tweede oor die eindstreep was op die *Altech Voortrekker*-seiljag. Dit het hom 170 dae, 16 uur en 51 minute geneem om die roete te voltooi teen ’n gemiddelde spoed van 6,61 knope. Dit was ’n nuwe rekord vir seiljagte kleiner as 15,5 meter en het die vorige rekord van 224 dae deur David Scott-Cowper op *Outward Bound* verbeter.

Reed word ook veral onthou vir die manier waarop hy sy landgenoot John Martin in ’n hewige storm naby die Suidpool gaan red het nadat Martin se boot ’n ysberg getref het. Vir sy reddingspoging is Reed destyds deur oudpresident F.W. de Klerk vereer vir sy uitsonderlike seemanskap, dapperheid en sportmanskap.

In 1991 het Reed die eerste Suid-Afrikaner geword wat drie keer alleen om die wêreld geseil het. Op 17 Desember 2006 is hy in die VSA vereer in die heldesaal van die seilmuseum in Newport, Rhode Island.

Bertie is in 1968 met Pat getroud en hulle het vier kinders gehad. Hy is op 18 Desember 2006 aan kanker oorlede.

## Verwysings
Fourie du Preez

**Petrus Fourie du Preez** (gebore op 24 Maart 1982 in Pretoria, Suid-Afrika) is 'n oud-Springbok rugbyspeler wat lank vir die  in die Curriebeker en die  in die Super 14 gespeel het. Hy was ook deel van Suid-Afrika se span tydens die Rugbywêreldbeker 2015.

Hy was van 2011 tot Januarie 2016 deur Suntory Sungoliath gekontrakteer om vir dié Japannese span in die "All Japan Rugby Football Championship" te speel. Sy laaste professionele wedstryd was op 27 Januarie 2016.

## Rugbywêreldbeker 2011 
Du Preez is vir die tweede keer vir Suid-Afrika gekies vir die Rugbywêreldbeker in 2011. Die eerste wedstryd was teen Wallis wat Suid-Afrika gewen het danksy drieë deur François Steyn en een deur Francois Hougaard wat Du Preez opgestel het. Hy is toe afgehaal op 71 minute teen Fidji waar die Bokke met 49-3 gewen het. Du Preez is toe laat rus saam met 'n klomp ander spelers vir die wedstryd teen Namibië, wat aan mede-skrumskakel Francois Hougaard speelkans gegee het. Suid-Afrika het die wedstryd met 87-0 gewen. Suid-Afrika eindig bo-aan hul groep met 'n 13-5 oorwinning oor Samoa. In die uitklopfase is die Springbokke ongelukkig deur Australië verslaan.

Hy was van 2013 tot 2015 weer beskikbaar vir sekere van die Springbokke se toetse, tot die verligting van die keurders en die ondersteuners. Hy het op 31 Oktober 2015 sy laaste toets vir hulle gespeel, en wel as kaptein.

## Prestasies 
* Wenner van die Curriebeker in 2003, 2004, 2009 vir die .
* Wenner van die Super 14 in 2007, 2009 en 2010 vir die 
* Wenner van die Rugbywêreldbeker in 2007 vir die Springbokke
* Wenner van die Drienasiesreeks in 2004 en 2009 vir die Springbokke
* Wenner van die "Top League" in Japan in 2012 en 2013, vir Suntory Sungoliath.

## Eksterne skakels 
* 
*
Vrede van Münster

[250px|duimnael|Die beëindiging van die verdrag deur die Spaanse en Nederlandse onderhandelaars ([Gerard ter Borch II|Gerard Terborch, 1648)]]
[250px|duimnael|*Die viering van die Vrede van Münster* (1648) deur [Bartholomeus van der Helst]]

Die **Vrede van Münster** was vir Nederland en België 'n belangrike onderdeel van die Vrede van Westfalen wat in 1648 'n einde aan twee oorloë gebring het: die Tagtigjarige Oorlog tussen die opstandelinge in die Nederlande en Spanje (Habsburg) sowel as as die Dertigjarige Oorlog tussen verskeie ander Europese lande.

In Münster is twee vredesverdrae gesluit:
* Die verdrag van 24 Oktober 1648 tussen die Heilige Romeinse Ryk en Frankryk.  Hierdie verdrag het 'n groot ooreenkoms getoon met die verdrag van Osnabrück van 14 Oktober 1648 tussen die Heilige Romeinse Ryk en Swede.  In hierdie verdrae is onder andere Switserland los gemaak van die Heilige Romeinse Ryk.
* Die verdrag tussen Spanje en die Nederlande.  In hierdie verdrag is geen aandag bestee aan die band tussen die Heilige Roomse Ryk en die Nederlande nie.

Die Franse inmenging in die oorlog teen Spanje het die gety gedraai in die voordeel van die Republiek.  Daar was verder ook nog die Dertigjarige Oorlog in Europa aan die gang.  In 1641 het die vredesonderhandelinge tussen die strydende partye in die oorlog begin.  Daar is afgespreek dat daar in Münster en Osnabrück sou onderhandel word.  Hoewel die Republiek van die Sewe Verenigde Nederlande nie saam geveg het in die Dertigjarige Oorlog nie, is besluit om die Republiek steeds uit te nooi na die Vredesonderhandelinge.  Die Republiek het via Frankryk 'n uitnodiging gekry.

Hoewel daar rondom daardie tyd enorme militêre suksesse behaal is, was daar binne die Republiek steeds meer sprake van 'n vredestemming.  Die langdurige oorlog het baie gekos aan geld en lewens.  Slegs die provinsies Zeeland en Utrecht en die stad Leiden het tot die einde oorlog voorgestaan.
.ao

100px|regs|

**.ao** is die Internettopvlakdomein vir Angola.

Die .ao-domeinname word deur die *Universiteit van Agostinho Neto* uitgegee, wat aanspreeklik is vir die topvlakdomein 'ao'.

Tweede vlak domeine:
* **.ed.ao** - Onderwysinstellings (gevestig in Angola)
* **.gv.ao** - Regeringsinstellings (gevestig in Angola)
* **.og.ao** - Ander instellings (gevestig in Angola)
* **.co.ao** - Kommersiële instellings (gevestig in Angola)
* **.pb.ao** - Uitgewerye (gevestig in Angola. Ongebruik?)
* **.it.ao** - Internasionale instellings (buite Angola. Ongebruik?)

## Sien ook 
* Lys van Internettopvlakdomeine

## Eksterne Skakels 
* IANA .ao whois informasie
* DNS
* informasie over Afrikaanse topvlakdomeine
.bf

100px|regs|

**.bf** is die Internettopvlakdomein vir Burkina Faso.

.bf-domeinname word deur *ONATEL* uitgegee, wat aanspreeklik is vir die topvlakdomein 'bf'.

Volgens ONATEL se FAQ moet versoeke vir .bf-domeine per e-pos na/aan die registrateur gestuur word. 

E-pos vanaf .bf-domeine kan volgens die FAQ slegs deur ONATEL se SMTP-bedieners gestuur word.

## Sien ook 
* Lys van Internettopvlakdomeine
* ISO 3166-2:BF

## Eksterne skakels 
* IANA .bf whois inligting
* AfriDNS - Inligting oor Afrika se topvlakdomeine
.bj

100px|regs|

**.bj** is die Internettopvlakdomein vir Benin.

.bj-domeinname word deur die *Office of Stations and Telecommunications of Benin* uitgegee, wat aanspreeklik is vir die topvlakdomein 'bj'.

## Sien ook 
* Lys van Internettopvlakdomeine
* ISO 3166-2:BJ

## Eksterne skakels 
* IANA .bj whois informasie
* AfriDNS - Informasie over Afrikaanse topvlakdomeine
Kiwalani

**Kiwalani** is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 61&nbsp;960.

## Verwysings
.cg

100px|regs|

**.cg** is die Internettopvlakdomein vir die Republiek die Kongo. Dit word deur *ONPT Congo* en *Interpoint Switserland* beheer. Burgers van Kongo-Brazzaville kan 'n gratis domein registreer. Bykomende registrasies en registrasies deur buitelanders kos geld.

## Sien ook 
* Lys van Internettopvlakdomeine
* ISO 3166-2:CG

## Eksterne skakels 
* IANA se .cg-whois-inligting
* AfriDNS – Inligting oor Afrika se topvlakdomeine
.cf

100px|regs|

**.cf** is die Internettopvlakdomein vir die Sentraal-Afrikaanse Republiek. Die domein word deur die *Société Centrafricaine de Telécommunications* (Socatel) beheer.

## Sien ook 
* Lys van Internettopvlakdomeine
* ISO 3166-2:CF

## Eksterne skakels 
* IANA se .cf-whois-inligting
* AfriDNS - Inligting oor Afrika se topvlakdomeine
Port Harcourt

**Port Harcourt** (Igbo: Igwe Ocha) is 'n groot stad in die suide van Nigerië, en het in 2007 'n bevolking van 3&nbsp;761&nbsp;645 gehad en hed 'n oppervlakte van 186&nbsp;km². Die stad was in 1912 gestig en in 1913 na Lewis, Viscount Harcourt vernoem.
Lys van Presidente van die Verenigde State van Amerika

duimnael|Vlag van die President van die Verenigde State van Amerika
duimnael|Seël van die President van die Verenigde State van Amerika
[duimnael|Die [Withuis, die amptelike woning en kantoor van die Amerikaanse president]]
[duimnael|Onlangse VS-presidente staan in 'n ry (vlnr): [George H.W. Bush, Barack Obama, George W. Bush, Bill Clinton en Jimmy Carter.]]

Volgens die Amerikaanse Grondwet is die President van die Verenigde State van Amerika die staats- asook die regeringshoof van die Verenigde State van Amerika. As hoof van die uitvoerende gesag en hoof van die federale regering as geheel is die presidensie die hoogste politiese kantoor in die Verenigde State deur sy invloed en erkenning. Die President is ook die opperbevelvoerder van die Amerikaanse Gewapende Magte. Die president word indirek verkies tot 'n termyn van vier jaar deur 'n kieskollege (of deur die Huis van Verteenwoordigers indien die kieskollege geen persoon verkies deur 'n absolute meerderheid nie). Sedert die bekragtiging van die 22ste Wysigingswet op die Amerikaanse Grondwet in 1951 mag geen persoon vir meer as twee termyne tot die amp van president verkies word nie. Met afsterwe, bedanking of verwydering van 'n president word die adjunkpresident aangestel as president. Hierdie lys sluit slegs diegene in wat as president ingesweer is ná die bekragtiging van die Grondwet van die Verenigde State op 4 Maart 1789. Hierdie lys sluit ook nie waarnemende presidente onder die 25ste Wysigingswet van die Amerikaanse Grondwet in nie.

Daar is 45 mense as president ingesweer en 47 presidensies omdat Grover Cleveland twee termyne as president gedien het wat nie op mekaar gevolg het nie en hy word chronologies getel as die 22ste en 24ste president, dieselfde geld vir Donald Trump wat as die 45ste en 47ste President dien. Van almal wat as president verkies is het vier tydens hul presidentskap gesterf weens natuurlike oorsake (William Henry Harrison, Zachary Taylor, Warren G. Harding en Franklin D. Roosevelt), een het bedank (Richard Nixon) en vier is vermoor (Abraham Lincoln, James A. Garfield, William McKinley en John F. Kennedy). Die eerste president was George Washington wie in 1789 ingehuldig is ná 'n eenstemmige uitslag van die kieskollege. William Henry Harrison het die kortste tyd as president gedien (31 dae in 1841). Met meer as twaalf jaar het Franklin D. Roosevelt die langste tyd as president gedien en hy is ook die enigste president wat meer as twee termyne gedien het. Hy is egter kort na die aanvang van sy vierde termyn in 1945 oorlede. Die huidige president is Donald Trump; hy is op 20 Januarie 2025 ingehuldig.

## Presidente 
; Partye

## Notas 
## Verwysings 
## Eksterne skakels 
*  Whitehouse.gov: Die Presidente
*  American Heritage People: The Presidents 
*  American Presidents – History Channel
*  American Presidents: Life Portraits
*  The Hauenstein Center for Presidential Studies – Grand Valley State University
*  POTUS: Presidents of the United States – Internet Public Library
.cd

100px|regs|

**.cd** is die Internettopvlakdomein vir die Demokratiese Republiek die Kongo.

Die domein is in 1997 geskep om die .zr-domein (vir die eertydse Zaïre) mee te vervang. Die .zr-domein is uiteindelike in 2001 permanent geskrap.

## Sien ook 
* Lys van Internettopvlakdomeine
* ISO 3166-2:CD

## Eksterne skakels 
* IANA se .cd-whois-inligting
* AfriDNS - Informasie oor Afrika se topvlakdomeine
.dj

100px|regs|

**.dj** is die Internettopvlakdomein vir Djiboeti.

Die domein word soms misbruik vir die registrasie van musiek-verwante webtuistes (DJ staan vir "diskjockey", of platejoggie in Afrikaans).

## Sien ook 
* Lys van Internettopvlakdomeine
* ISO 3166-2:DJ

## Eksterne skakels 
* IANA se.dj-whois-inligting
* AfriDNS - Inligting oor Afrika se topvlak-domeine